Moses Amschel Bauer

Moses Amschel Bauer (1710–1755) var tysk jødisk pengeveksler, gullsmed og far til grunnleggeren av Rothschild-dynastiet, Mayer Amschel Bauer.

han var sønn av Moses Kalman Rothschild (død 19. oktober 1735).Amos Elon (1996), s. 43. Han giftet seg med Schönche Lechnich (død 1756).Pohl, Manfred (2005): «Rothschild, Meyer Amschel» i: Neue Deutsche Biographie (NDB). 22. Berlin: Duncker & Humblot. s. 131–133.

I 1750 åpnet han virksomheten sin i en getto kalt for «Judengasse» («Jødekvarteret») i Frankfurt am Main hvor han hadde forskjellige virksomheter som pengeveksling, gullsmed, og tekstilsalg. For å skille sin virksomhet fra andres, hengte Bauer opp et rødt skilt med en romersk ørn. Det var et symbol hans sønn Mayer Amschel Rothschild tok som sitt navn etter: «Rothschild» (tysk: «rødt skilt»). Han ble senere berømt som en av de største bankfamilier i Europa.

Amschel Moses Rothschild døde i 1755 i et utbrudd av den smittsomme sykdommen kopper i gettoen i Frankfurt.Amos Elon (1996), s. 55.

 Referanser 

 Litteratur 
 Mosley, Charles: Burke's Peerage and Baronetage, 107. utg., bind 3, s. 415.
 Amos Elon (1996): Founder: Meyer Amschel Rothschild and His Time. HarperCollins. ISBN 0-00-255706-1.

Kategori:Tyske gullsmeder
Kategori:Tyske forretningsfolk